CELEX: 62015CN0507
Language: hr
Date: 2015-09-24 00:00:00
Title: Predmet C-507/15: Zahtjev za prethodnu odluku koji je 24. rujna 2015. uputio Rechtbank van Koophandel Gent (Belgija) – Agro Foreign Trade & Agency Ltd protiv Petersime NV

14.12.2015   
            
            
               HR
            
            
               Službeni list Europske unije
            
            
               C 414/20
            
         Zahtjev za prethodnu odluku koji je 24. rujna 2015. uputio Rechtbank van Koophandel Gent (Belgija) – Agro Foreign Trade & Agency Ltd protiv Petersime NV
   (Predmet C-507/15)
   (2015/C 414/24)
   Jezik postupka: nizozemski
   
      Sud koji je uputio zahtjev
   
   Rechtbank van Koophandel Gent
   
      Stranke glavnog postupka
   
   
      Tužitelj: Agro Foreign Trade & Agency Ltd
   
      Tuženik: Petersime NV
   
      Prethodna pitanja
   
   
      Je li belgijski Zakon o ugovoru o trgovinskom zastupanju koji u belgijsko nacionalno pravo prenosi Direktivu o trgovačkim zastupnicima
       (1)
      u skladu s tom Direktivom i/ili sa Sporazumom o pridruživanju, kojemu je izričito cilj pristupanje Turske Europskoj uniji, i/ili s uzajamnim obvezama Turske i Europske unije u pogledu uklanjanja prepreka slobodnom kretanju usluga između jedne i druge strane, ako taj belgijski Zakon o ugovoru o trgovinskom zastupanju propisuje da se primjenjuje samo na trgovinske zastupnike s glavnim sjedištem u Belgiji odnosno da se ne primjenjuje u slučaju u kojem su nalogodavac sa sjedištem u Belgiji i trgovinski zastupnik sa sjedištem u Turskoj kao mjerodavno izričito odabrali belgijsko pravo?
   
   
      (1)  Direktiva Vijeća 86/653/EEZ od 18. prosinca 1986. o usklađivanju prava država članica u vezi samozaposlenih trgovačkih zastupnika (SL L 382, str. 17.) (SL, posebno izdanje na hrvatskom jeziku, poglavlje 6., svezak 10., str. 45.).